
Ministru kabineta rīkojums Nr. 607
Rīgā 2022. gada 13. septembrī (prot. Nr. 46 13. §)
Par valsts līdzdalības saglabāšanu valsts sabiedrībā ar ierobežotu atbildību "Jaunais Rīgas teātris"
Pamatojoties uz Publiskas personas kapitāla daļu un kapitālsabiedrību pārvaldības likuma 4. un 7. pantu un Valsts pārvaldes iekārtas likuma 88. panta pirmās daļas 2. punktu:
· 1. Saglabāt valsts līdzdalību valsts sabiedrībā ar ierobežotu atbildību "Jaunais Rīgas teātris" (reģistrācijas Nr. 40003094953).
· 2. Noteikt valsts sabiedrības ar ierobežotu atbildību "Jaunais Rīgas teātris" vispārējo stratēģisko mērķi – saglabāt nacionālo un pasaules kultūras mantojumu un radīt jaunas vērtības teātra mākslas jomā, apgūstot starptautisko pieredzi un turpinot izkopt unikālo Alvja Hermaņa izveidoto teātra valodu, kā arī nodrošināt izrāžu pieejamību Latvijas un ārvalstu auditorijai, ar teātra repertuārpolitiku veicinot sociāli aktīvas sabiedrības veidošanos.

